ส่วนที่ 1

ข้อมูลสรุป (Executive Summary)

บริษัท สยามฟิวเจอร์ดีเวลอปเมนท์ จำกัด (มหาชน) หรือ “บริษัท” ก่อตั้งขึ้นเมื่อวันที่ 29 สิงหาคม
2537 โดยนายพงศ์กิจ สุทธพงศ์ และนายนพพร วิฑูรชาติ ด้วยทุนจดทะเบียนเริ่มแรก 10 ล้านบาท
ต่อมาในเดือนสิงหาคม 2545 บริษัทได้แปรสภาพเป็นบริษัทมหาชน
และได้เปลี่ยนแปลงมูลค่าที่ตราไว้จากเดิมหุ้นละ 10 บาทเป็นหุ้นละ 1 บาท และในเดือนกันยายน
2545 บริษัทได้ทำการจดทะเบียนเพิ่มทุนชำระแล้วเป็น 61 ล้านบาท
โดยเสนอขายให้แก่ผู้ถือหุ้นเดิมของบริษัท บริษัทจดทะเบียนในตลาดหลักทรัพย์ใหม่เมื่อวันที่ 17
ธันวาคม 2545 โดยมีทุนจดทะเบียน 150 ล้านบาทและมีทุนที่ชำระแล้ว จำนวน 71 ล้านบาท

ปี 2546 บริษัทได้มีการเปลี่ยนแปลงทุนจดทะเบียนและทุนชำระแล้วอย่างมีสาระสำคัญดังต่อไปนี้
ในวันที่ 26 กันยายน 2546 บริษัทได้เพิ่มทุนจดทะเบียนเป็น 500 ล้านบาท ต่อมาวันที่ 3 ตุลาคม
2546 บริษัทจดทะเบียนเพิ่มทุนชำระแล้วเป็น 95 ล้านบาท
จากการออกและเสนอขายหุ้นสามัญเพิ่มทุนจำนวน 24 ล้านหุ้นให้แก่ บริษัท เมเจอร์ ซีนีเพล็กซ์ กรุ้ป
จำกัด(มหาชน)

ปี 2547 บริษัทได้จดทะเบียนบริษัทย่อย จำนวน 3 บริษัท ได้แก่ บริษัท เอกมัย ไลฟ์สไตล์
เซ็นเตอร์ จำกัด (31 มีนาคม 2547) บริษัท เพชรเกษม พาวเวอร์ เซ็นเตอร์ จำกัด (31
มีนาคม 2547) และ บริษัท สยามฟิวเจอร์พร็อพเพอร์ตี้ จำกัด (16 เมษายน 2547)
เพื่อสร้างศูนย์การค้าที่มีขนาดใหญ่ คือ โครงการเอกมัย พาวเวอร์ เซ็นเตอร์,
โครงการเพชรเกษม พาวเวอร์ เซ็นเตอร์ และ โครงการ ดิ เอสพละนาด รัชดาภิเษก
(Esplanade Ratchadapisek)

ปี 2549 ที่ประชุมวิสามัญผู้ถือหุ้นครั้งที่ 1/2549 อนุมัติการเพิ่มทุนจดทะเบียนของบริษัทจาก
424,117,769 บาท เป็น 533,947,769 บาท โดยออกหุ้นสามัญจำนวน 109,830,000 หุ้น
มูลค่าที่ตราไว้หุ้นละ 1 บาท รวม 109,830,000 บาท

โดยจัดสรรดังนี้

1)  จัดสรรหุ้นสามัญเพิ่มทุนให้แก่ผู้ถือหุ้นเดิม จำนวนไม่เกิน 84,830,000 หุ้น ในสัดส่วน 5
    หุ้นเดิมต่อ 1 หุ้นใหม่ เสนอขายราคาหุ้นละ 5 บาท

2)  จัดสรรหุ้นสามัญเพิ่มทุนจำนวนไม่เกิน 15,000,000 หุ้น
    เพื่อรองรับการแปลงสภาพของใบสำคัญแสดงสิทธิ (Warrant)
    ของกรรมการและพนักงานโครงการ ESOP

3)  จัดสรรหุ้นสามัญเพิ่มทุนจำนวนไม่เกิน 10,000,000 หุ้น
    เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัท เมื่อมีการปรับสิทธิ

ปัจจุบัน ณ วันที่ 31 ธันวาคม 2550 บริษัทมีทุนชำระแล้วเป็น 508,941,438 บาท
จากการเพิ่มทุนให้แก่ผู้ถือหุ้นเดิมในเดือน สิงหาคม 2549 โดยผู้ถือหุ้นรายใหญ่ของบริษัท ได้แก่
บริษัท เมเจอร์ ซีนีเพล็กซ์ กรุ้ป จำกัด (มหาชน) 21.20%, กลุ่มวิฑูรชาติ 12.44%, กลุ่มสุทธพงศ์
9.44% และกลุ่มจันทรประภา 6.38% ณ วันปิดสมุดทะเบียนผู้ถือหุ้น วันที่ 3 มีนาคม 2551

บริษัทประกอบธุรกิจด้านการพัฒนาและบริหารศูนย์การค้า ประเภทศูนย์การค้าแบบเปิด (Open-air
Shopping Center) ซึ่งเป็นธุรกิจที่มีความเกี่ยวข้องโดยตรงกับธุรกิจค้าปลีก
เมื่อธุรกิจค้าปลีกมีการขยายตัว ความต้องการพื้นที่ที่จะดำเนินธุรกิจก็จะมีมากขึ้นตามไปด้วย
ในปัจจุบัน ธุรกิจค้าปลีก มีแนวโน้มที่จะขยายตัวอย่างต่อเนื่อง และมีการแข่งขันรุนแรงใน 4
กลุ่มใหญ่ คือ ดิสเคาน์สโตร์ ห้างสรรพสินค้า คอนวิเนี่ยนสโตร์ และซูเปอร์มาร์เก็ต

ในธุรกิจพัฒนาและบริหารศูนย์การค้าในประเทศไทย
มีการแข่งขันกันสูงในรูปแบบของศูนย์การค้าแบบปิด แต่สำหรับศูนย์การค้าแบบเปิด
มีการแข่งขันไม่มากนักเนื่องจากมีจำนวนคู่แข่งน้อยราย

บริษัท มีรายได้จากการให้บริการหลัก 5 กลุ่มคือ 1) รายได้ค่าเช่าพื้นที่ในโครงการ 2)
รายได้ค่าบริการจากการบริหารโครงการ และบริหารพื้นที่ส่วนกลาง (Common Area
Maintenance หรือ CAM) 3) รายได้ค่าบริการสาธารณูปโภค 4)
รายได้ค่าเช่าจากสัญญาเช่าทางการเงิน 5) รายได้อื่น

[]

* ตั้งแต่ ไตรมาสที่ 2 ปี 2549 บริษัทฯ ไม่มีการรับรู้รายได้ค่าธรรมเนียมจัดหาสถานที่ประกอบการ
เนื่องจากบริษัทได้นำมาตรฐานบัญชี เรื่องสัญญาเช่าทางการเงิน รายละเอียดเพิ่มเติม ข้อ 2.12
ฐานะการเงินและผลการดำเนินงาน หน้า 2.12-8

[]

บริษัท มีความเสี่ยงจากการพึ่งพิงผู้เช่าหลักในโครงการศูนย์การค้าชุมชน
ในโครงการศูนย์การค้าชุมชนของบริษัท ผู้เช่าหลัก (Anchor Tenant) จะเป็นสิ่งดึงดูดผู้เช่าร่วม
(Co-Tenants) เข้ามาเช่าพื้นที่ส่วนอื่นๆ ภายในโครงการของบริษัท
ดังนั้นบริษัทอาจมีความเสี่ยงจากการที่ผู้เช่าหลักของบริษัทเลิกสัญญาหรือปิดกิจการลง
ซึ่งอาจส่งผลให้ผู้เช่าพื้นที่ร่วมต้องยกเลิกสัญญาตามไปด้วย
ความเสี่ยงดังกล่าวอาจส่งผลกระทบต่อรายได้หลักของบริษัทได้ อย่างไรก็ตาม
บริษัทได้เรียกเก็บค่าเช่าและค่าบริการล่วงหน้าจำนวนหนึ่งจากผู้เช่าหลักทุกราย
และผู้เช่าพื้นที่ร่วมบางราย ณ วันที่ทำสัญญาเช่าพื้นที่ไปแล้ว ทำให้ความเสี่ยงดังกล่าวน้อยลง

ปัจจุบัน บริษัทมีโครงการที่ดำเนินการอยู่ทั้งหมดจำนวน 28 โครงการ เพิ่มจากปีที่แล้ว 2 โครงการ
ได้แก่

+-----------------------+-----+----------------------------------------+
| ประเภทศูนย์การค้า        | จำ  | โครงการ                                |
|                       | นวน |                                        |
+-----------------------+-----+----------------------------------------+
| ศูนย์การค้าชุมชน          | 7   | บางบอน, ประชาอุทิศ, สุขาภิบาล 3, สุขุมวิท 71  |
|                       |     | (คลองตัน), ทองหล่อ ,                     |
| (Neighborhood         |     |                                        |
| Shopping Center)      |     | ทุ่งมหาเมฆ และปิยรมย์ เพลส (ซอยสุขุมวิท       |
|                       |     | 101/1)                                 |
+-----------------------+-----+----------------------------------------+
| ศูนย์สะดวกซื้อ            | 4   | รามอินทรา กม. 2, วังหิน, ลาดพร้าว ซอย 120, |
| (Convenience Center)  |     | วังหิน 2 (เทสโก้ โลตัส เอ็กเพรส)            |
+-----------------------+-----+----------------------------------------+
| ร้านค้าปลีก              | 8   | รัชดาภิเษก-ห้วยขวาง, รัชดาภิเษก-พระราม 3,   |
|                       |     | สาทร, พัฒนาการ, บางแค, พหลโยธิน กม. 27,  |
| (Stand-Alone Retail   |     | เหม่งจ๋าย และท่าพระ                       |
| Store)                |     |                                        |
+-----------------------+-----+----------------------------------------+
| ศูนย์รวมสินค้าเฉพาะอย่าง   | 4   | เพชรเกษม พาวเวอร์ เซ็นเตอร์, เอกมัย        |
| (Power Center)        |     | พาวเวอร์ เซ็นเตอร์, เอสเอฟ เมเจอร์ซีนีเพล็กซ์  |
|                       |     | ฉะเชิงเทรา และเขาใหญ่ มาร์เก็ต วิลเลจ       |
+-----------------------+-----+----------------------------------------+
| ศูนย์ไลฟ์สไตล์ (Lifestyle | 4   | J Avenue ทองหล่อ ซอย 15, ดิ อเวนิว        |
| Center)               |     | แจ้งวัฒนะ, ลา วิลล่า พหลโยธิน และ ดิ อเวนิว   |
|                       |     | พัทยา                                   |
+-----------------------+-----+----------------------------------------+
| ศูนย์บันเทิง (Urban       | 1   | ดิ เอสพละนาด รัชดาภิเษก                   |
| Entertainment Center) |     |                                        |
+-----------------------+-----+----------------------------------------+

  นอกจากนี้ยังมีโครงการที่อยู่ระหว่างก่อสร้าง อีก 3 โครงการ ซึ่งจะเปิดดำเนินการภายในปี
  2551 ได้แก่

1.  ศูนย์การค้าชุมชน (Neighborhood Center) นวมินทร์ มาร์เก็ตเพลส เปิดดำเนินการ
    กุมภาพันธ์ 2551

2.  ศูนย์ไลฟ์สไตล์ (Lifestyle Center) เมเจอร์ อเวนิว รัชโยธิน เปิดดำเนินการ
    ไตรมาสที่ 2 ปี 2551

3.  ศูนย์ไลฟ์สไตล์ (Lifestyle Center) เสนา อเวนิว เปิดดำเนินการ ไตรมาสที่ 1 ปี
    2552

สำหรับปี 2550 สิ้นสุด 31 ธันวาคม 2550 บริษัทมีสินทรัพย์รวม เท่ากับ 6,415.12 ล้านบาท
หนี้สินรวมเท่ากับ 4,500.68 ล้านบาท และส่วนของผู้ถือหุ้นเท่ากับ 1,914.44 ล้านบาท
รายได้รวมเท่ากับ 1,590.08 ล้านบาท กำไรสุทธิเท่ากับ 307.73 ล้านบาท
และปัจจุบันบริษัทมีพื้นที่ให้เช่ารวม 219, 641 ตร.ม. ซึ่งเพิ่มขึ้น 188,514 ตร.ม. จาก 31,127
ตร.ม.เมื่อปี 2549 คิดเป็นร้อยละ 17 และมีพื้นที่ให้เช่าของโครงการที่อยู่ระหว่างก่อสร้าง 3
โครงการ อีก 44,000 ตร.ม.

ในวันที่ 17 กรกฎาคม 2550 ที่ประชุมวิสามัญผู้ถือหุ้น ครั้งที่ 1/2550
มีมติให้บริษัทออกและเสนอขายหุ้นกู้ไม่มีหลักประกัน หรือหุ้นกู้มีประกัน หรือหุ้นกู้ระยะสั้น
ตามความเหมาะสมของตลาดในขณะที่บริษัทประสงค์จะออกและเสนอขายหุ้นกู้ประเภทนั้นๆ
ในวงเงินไม่เกิน 2,000 ล้านบาท อายุไม่เกิน 10 ปี
สำหรับหุ้นกู้ที่ออกและเสนอขายในเดือนสิงหาคม 2550 เป็นหุ้นกู้ชนิดระบุชื่อผู้ถือ ไม่มีหลักประกัน
และไม่มีผู้แทนผู้ถือหุ้นกู้ จำนวน 940,000 หน่วย มูลค่าที่ตราไว้หน่วยละ 1,000 บาท
เป็นเงินจำนวน 940 ล้านบาท อายุ 3 ปี อัตราดอกเบี้ยคงที่ร้อยละ 4.98 ต่อปี ชำระดอกเบี้ยทุก
6 เดือน ชำระคืนเงินต้นทั้งจำนวน ณ วันครบกำหนดไถ่ถอน ในปี 2553 โดยมีธนาคาร ทหารไทย
จำกัด (มหาชน) เป็นนายทะเบียนหุ้นกู้